జల శక్తి మంత్రిత్వ శాఖ
2022 జూలై నెల కు 'వాటర్ హీరోస్: షేర్ యువర్ స్టోరీస్' పోటీ విజేతలను ప్రకటించిన జల్ శక్తి మంత్రిత్వ శాఖ
నీటి సంరక్షణ దిశగా అసాధారణ కృషికి గాను ఆరుగురు విజేతలకు రూ. 10,000/- నగదు బహుమతి , సర్టిఫికేట్
నీటి సంరక్షణ, జల వనరుల సుస్థిర అభివృద్ధిని 'జన్ ఆందోళన్' లేదా
ప్రజల ఉద్యమంగా మార్చాలన్న ప్రధాన మంత్రి శ్రీ నరేంద్ర మోదీ దార్శనికతకు అనుగుణంగా జల వనరులు, , నదుల అభివృద్ధి,
గంగా పునరుజ్జీవన శాఖ , జల్ శక్తి మంత్రిత్వ శాఖ 'వాటర్ హీరోలు: షేర్ యువర్ స్టోరీస్ ' పోటీని ప్రారంభించింది. ఈ నెలవారీ పోటీ మూడవ ఎడిషన్ 01.12.2021 న మై గవ్  పోర్టల్ లో ప్రారంభించబడింది. 30.11.2022 న ముగుస్తుంది. జూలై, 2022 నెలకు గాను ఆరుగురు విజేతలను జల్ శక్తి మంత్రిత్వ శాఖ ప్రకటించింది. నీటి సంరక్షణ విధానాలు అవలంబించేలా ప్రజలను ప్రేరేపించడం , దేశంలో నీటి వనరుల స్థిరమైన అభివృద్ధిని ప్రోత్సహించడం కోసం దేశవ్యాప్త ప్రయత్నాలకు మద్దతు ఇచ్చినందుకు గాను విజేతలలో ప్రతి ఒక్కరికీ రూ. 10,000/- నగదు బహుమతి , సర్టిఫికేట్ లభిస్తుంది.
Water Heroes - Share Your Stories Contest | MyGov.in
వాటర్ హీరోల విజ్ఞానాన్ని పెంపొందించడం, అనుభవాలను పంచుకోవడం ద్వారా నీటి సంరక్షణ పై అవగాహన కల్పించడం, నీటి సంరక్షణ, నిర్వహణ పట్ల ఒక దృక్పథాన్ని సృష్టించడం, తద్వారా అందరూ భాగస్వాముల మధ్య ప్రవర్తనాపరమైన మార్పు తీసుకురావడం ఈ పోటీ ఉద్దేశం. ఇప్పటి వరకు, మైగవ్ పోర్టల్ లో పోటీ మూడు ఎడిషన్ లు నిర్వహించారు. మొదటి ఎడిషన్ ను 01.09.2019 నుండి 30.08.2020 వరకు నిర్వహించారు. 2వ ఎడిషన్ 19.09.2020 నుంచి 31.08.2021 వరకు జరిగింది. 01.12.2021 న ప్రారంభమైన. మూడవ ఎడిషన్ 30.11.2022 న ముగుస్తుంది. జూలై 2022 నెలకు ఎన్నికైన ఆరుగురు విజేతలు:- వారి విజయాలు:
మనీష్ రాజ్ పుత్: మనీష్ రాజ్ పుత్, గ్వాలియర్, మధ్యప్రదశ్, నేషనల్ ఇంటిగ్రేషన్ యూత్ క్యాంప్ లో పాల్గొన్నారు. 2013-16లో అయోధ్యలోని కరహల్ ప్రాంతంలో నీరు, అడవులు, భూమి, ప్రజా ప్రేరణ, భూహక్కుల ప్రచారంపై ప్రజా న్యాయపోరాటం, జన్ ఆందోళన్ 2018, జల్ అధికార్ అభియాన్ వంటి అంశాలపై ప్రాంతీయ, జాతీయ స్థాయి ప్రచారాలకు నాయకత్వం వహించారు. 2016-18 మధ్య కాలంలో, పాద యాత్రలు, సెమినార్లు మొదలైనవాటిని నిర్వహించడం/ పాల్గొనడం జరిగింది. 2019లో ఆయన రైట్ టు వాటర్ అండ్ రివర్ రిజువెనేషన్ కాన్ఫరెన్స్ లో పాల్గొన్నారు. 2019 లో జల్ జన్ జోడో ప్రచారంలో మధ్యప్రదేశ్ యూనిట్ కోఆర్డినేటర్ గా ఉన్నారు.
ప్రకాశ్ సింగ్: ఉత్తరాఖండ్ లోని రుద్రప్రయాగ్ జిల్లాలో నీటి సంరక్షణ పనుల్లో ఆయన పాల్గొన్నారు. చల్-ఖల్ అభివృద్ధి మొత్తం పనిని కమ్యూనిటీ భాగస్వామ్యం ద్వారా గ్రామస్తుల మద్దతుతో చేశారు. సమాజాన్ని ప్రోత్సహించి మరియు నీటి వనరుల నిర్వహణకు ఒక నమూనాను అభివృద్ధి చేయడానికి దోహదపడ్డారు. మార్చి 22న జల్ శక్తి మంత్రిత్వ శాఖ, జల్ జీవన్ మిషన్ సహకారంతో Sarkaritel.com ఈ కమ్యూనిటీకి జల్ ప్రహరి అవార్డును ప్రదానం చేసింది. నీటి సంరక్షణ , నిర్వహణపై ఆయన 'జన్ ఆందోళన్' ప్రచారాన్ని ప్రారంభించారు. ఈ ప్రయత్నాల కారణంగా 40కి పైగా చల్-ఖల్ లు పునరుద్ధరించబడ్డాయి, 45 ఫెర్రో-సిమెంట్ ట్యాంకులు నిర్మించబడ్డాయి, నీటి పరిస్థితి గణనీయంగా మెరుగుపడింది.
శివాజీ ఘడ్గే: మహారాష్ట్రలోని అహ్మద్ నగర్ కు చెందిన ప్రెస్ రిపోర్టర్ , నీటి సంరక్షణ ఉద్యమ కార్యకర్త. గత మూడు దశాబ్దాలుగా జర్నలిజంలో ఉన్నారు. నీటి అక్షరాస్యత, నిర్వహణలో వార్తలను అందించారు. ఈ మాధ్యమం ద్వారా ఆర్థిక వ్యవస్థతో నీటి వినియోగదారులకు అవగాహన
కల్పిస్తున్నారు. కలుషితమైన నదుల నీటి సంరక్షణ , ప్రక్షాళన కోసం మహారాష్ట్రలోని పాఠశాల పిల్లలకు కూడా ఆయన అవగాహన కల్పించారు.
డా. టి. వసంత లక్ష్మి: వసంత లక్ష్మి చారిటబుల్ ట్రస్ట్ అండ్ రీసెర్చ్ సెంటర్, నెల్లూరు, ఆంధ్రప్రదేశ్ కు చెందిన వారు. ప్రధానంగా పర్యావరణం, నీరు ,పారిశుధ్యం, సురక్షితమైన తాగునీరు, నీటి పెంపకం, మొక్కల పెంపకం మొదలైనవాటిపై అవగాహన కల్పించడంపై ఈ ట్రస్టు దృష్టి సారించింది. ఈ ట్రస్ట్ గ్రామీణ ,పట్టణ కమ్యూనిటీల్లో నీటి సంరక్షణపై అవగాహన/సెమినార్ లు/క్యాంపెయిన్ లను నిర్వహిస్తుంది. ట్రస్ట్ 5 లక్షలకు పైగా మొక్కల పెంపకం పనులు, నీటి సంరక్షణ అవగాహనపై 1000+ ర్యాలీలు, 2400+ అవగాహన కార్యక్రమాలు, 2400+ నీటి సంరక్షణ పనులు, 1800+ ఆర్ డబ్ల్యు హెచ్ నిర్మాణాలు, 500+ గ్రామాలకు నీటిని ఆదా చేయడంపై అవగాహన, పాఠశాలలు ,కళాశాలల్లో 830+ అవగాహన కార్యక్రమాలు నిర్వహించింది.
భువన పంచనాథ్: చెన్నైలోని ఆషియానా అపార్ట్ మెంట్ రెయిన్ వాటర్ హార్వెస్టింగ్  నిర్మాణం, కొత్త ఆర్ డబ్ల్యుహెచ్ బావులు, ఒక షాలో ఛానల్, కొత్త రీఛార్జ్ బావిని నిర్మించింది. వారు కొన్ని బ్లాకుల నుండి టెర్రస్ రన్ ఆఫ్ ను సేకరించడానికి కొత్త బావిని నిర్మించారు. నీటి సంరక్షణపై అవగాహన కల్పించడానికి వారు ఇంటింటికీ ప్రచారాలు నిర్వహించారు. ఫ్లాట్లలో ఏరేటర్లు, కిచెన్ , బాత్ రూమ్ ఇన్ లెట్ లలో వాటర్ మీటర్లు ఇన్ స్టాల్ చేశారు. ఇది నీటి వినియోగాన్ని తగ్గించడంలో సహాయపడింది.
2010-17 మధ్య, గ్రే వాటర్ రీసైక్లింగ్ ,డ్రిప్ ఇరిగేషన్ ను ప్రారంభించారు, మురుగునీటిని శుద్ధి చేయడానికి 2019 లో మురుగునీటి శుద్ధి ప్లాంట్ ను ఏర్పాటు చేశారు.
మహేంద్ర కుమార్: రేడియేటర్ , ఫ్యాన్ బాక్స్ ఉపయోగించి ఎసి , కూలర్ నుంచి నీటిని ఆదా చేయడం కోసం ఒక మెకానిజంను రూపొందిస్తున్నారు. నీటిని పొదుపు చేయడం కోసం బ్రిక్ స్పాంజి కూలర్ కమ్ ఎసిని తయారు చేశారు. , దీనిలో ప్రతిరోజూ తగినంత మొత్తంలో నీరు ఆదా అవుతుంది.
ఈ పోటీ నెలవారీగా నిర్వహించబడుతుంది దీనిని MyGov పోర్టల్ లో చూడవచ్చు. ఈ పోటీలో పాల్గొనడానికి, నీటి సంరక్షణ ప్రయత్నాలపై విజయ గాథలను 1-5 నిమిషాల వీడియో రూపంలో పోస్ట్ చేయాల్సి ఉంటుంది, 300 పదాలతో కూడిన ఒక వ్యాసం తో పాటుగా తమ ప్రయత్నాలను వివరించే కొన్ని ఛాయాచిత్రాలు/ఫోటోలను జతచేయాలి. అలాగే, పాల్గొనేవారు తమ వీడియోలను  MyGov పోర్టల్ లో షేర్ చేయవచ్చు. ఎంట్రీలను waterheoes.cgwb[at]gmail[dot]com వద్ద కూడా సబ్మిట్ చేయవచ్చు.